รัฐบาลเดินหน้าเพิ่มรายได้ผู้คน ยกระดับจนรวย
นายกฯ มอบ &#8220;วราเทพ&#8221; ลุยยุทธศาสตร์ประเทศเพิ่มรายได้ต่อหัวของคนไทยเพิ่มเป็น 1.24 หมื่นเหรียญต่อหัว
15 พ.ย. 2555

นายกฯ มอบ “วราเทพ” ลุยยุทธศาสตร์ประเทศเพิ่มรายได้ต่อหัวของคนไทยเพิ่มเป็น 1.24 หมื่นเหรียญต่อหัว
นายวราเทพ รัตนากร รัฐมนตรีประจำสำนักนายกรัฐมนตรี เปิดเผยว่า น.ส.ยิ่งลักษณ์ ชินวัตร นายกรัฐมนตรี ได้มอบหมายให้ช่วยดูแลงานการขับเคลื่อนยุทธศาสตร์ประเทศ เพื่อที่จะเพิ่มรายได้ต่อหัวของประชากรไทยให้ขยับขึ้นมาเป็น 1.24 หมื่นเหรียญสหรัฐต่อคนต่อปี ภายใน 10-15 ปีนับจากนี้ จากในปี 2554 รายได้ต่อหัวของคนไทยอยู่ที่ระดับ 4,420 เหรียญสหรัฐต่อคนต่อปี 
“เราจะสร้างโมเดลการเติบโตของประเทศใหม่ และหลุดพ้นจากประเทศที่มีรายได้ปานกลาง ให้มีรายได้ที่สูงขึ้น มุ่งเน้นการเติบโตที่เป็นมิตรกับสิ่งแวดล้อม และลดความเหลื่อมล้ำ ภายในระยะเวลา 1015 ปี โดยให้ทุกหน่วยงานจัดทำแผนปฏิบัติการให้สำนักงานคณะกรรมการพัฒนาการเศรษฐกิจและสังคมแห่งชาติ ภายในวันที่ 21 พ.ย.นี้” นายวราเทพ กล่าว
สำหรับยุทธศาสตร์ประเทศในการเพิ่มรายได้ประชากร ได้แก่ การเพิ่มขีดความสามารถในการแข่งขันของประเทศเพื่อหลุดพ้นจากประเทศรายได้ปานกลาง ทำให้เศรษฐกิจขยายตัวเฉลี่ย 56% เพิ่มงบวิจัยและการพัฒนาเป็น 1% ของจีดีพี จากปัจจุบัน 0.24% ของจีดีพี
ลดความเหลื่อมล้ำ พัฒนาการศึกษา เพิ่มสัดส่วนเอสเอ็มอีให้มีสัดส่วนมากกว่า 40% ของจีดีพี ยกระดับฐานะความเป็นอยู่ของคนทุกกลุ่มให้สูงขึ้น ปฏิรูปกฎหมาย ปฏิรูปการเมือง ปรับโครงสร้างระบบราชการ และปรับโครงสร้างภาษีทั้งระบบ